
AVIZ

asupra proiectului de Lege pentru aprobarea Ordonanței de urgență a  Guvernului nr.  91/2011 privind desemnarea Spitalului Clinic Judeţean de Urgenţă Timişoara ca operator medical al unui elicopter aflat în administrarea Ministerului Administrației și Internelor şi aprobarea modului de operare, funcţionare şi finanţare a asistenţei de urgenţă acordate cu acest elicopter
Cu adresa nr. PLx.768 din 19 decembrie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgență,  pentru examinare şi avizare Comisia pentru buget, finanţe şi bănci cu proiectul de Lege  pentru aprobarea Ordonanței de urgență a  Guvernului nr.  91/2011 privind desemnarea Spitalului Clinic Judeţean de Urgenţă Timişoara ca operator medical al unui elicopter aflat în administrarea Ministerului Administrației și Internelor şi aprobarea modului de operare, funcţionare şi finanţare a asistenţei de urgenţă acordate cu acest elicopter.
In urma examinării proiectului de Lege, în şedinţa din data de 19.12.2011, Comisia, cu unanimitate de voturi din numărul deputaţilor prezenţi, a hotărât întocmirea unui aviz favorabil.

